marsh-mellow/hindi_wikipedia huggingface dataset:
गोले पर बने किसी भी बृहद्वृत्त पर काटा जाए तो गोला दो बराबर अर्धगोलों में बट जाता है
200इस चित्र में, गोले की सतह पर सतत रेखा से बने सभी वृत्त बृहद्वृत्त हैं जबकि डैश-रेखा से बनाए गए वृत्त बृहत वृत्त नहीं हैं।
किसी गोले के सन्दर्भ में, बृहद्वृत्त उस गोले के सतह पर स्थित उस वृत्त को कहते हैं जिसका केन्द्र उस गोले के केन्द्र पर हो। दूसरे शब्दों में, किसी गोले के केन्द्र से गुजरने वाले किसी समतल तथा उस गोले के प्रतिच्छेदन से बनने वाले वृत्त को उस गोले का बृहत वृत्त कहते हैं। बृहत वृत्तों की कुछ विशेषताएँ निम्नलिखित हैं:
 किसी गोले के बृहद्वृत्तों की संख्या अनन्त होती है।
 बृहद्वृत्त से होकर जाने वाला समतल, गोले को दो समान आयतन वाले अर्धगोलों में बांटता है।
 बृहद्वृत्त का केन्द्र भी गोले के केन्द्र पर होता है तथा बृहद्वृत्त का व्यास गोले के व्यास के बराबर होता है।
 किसी भी गोले की सतह पर, किसी दी हुई त्रिज्या के, अनन्त वृत्त बनाए जा सकते हैं। 
 किसी गोले की सतह पर स्थित किसी बिन्दु से होकर जाने वाले अनन्त वृत्त बनाए जा सकते हैं, जिनमें से उस बिन्दु से होकर जाने वाले बृहद्वृत्तों का व्यास सर्वाधिक (गोले के व्यास के बराबर) होता है। अर्थात गोले की सतह पर, बृहद्वृत्त के व्यास से बड़े व्यास का वृत्त नहीं बनाया जा सकता।
 गोले की सतह पर स्थित दो बिन्दुओं से होकर केवल एक बृहद्वृत्त बनाना सम्भव है। इस बृहत वृत्त का 'छोटा चाप', इन दो बिन्दुओं के बीच गोले की सतह से होकर जाने वाली सबसे छोटी लम्बाई का वक्र है।

 बृहद्वृत्त मार्ग और विमान की उड्डयन 
टोक्यो से सैन फ्रैनसिस्को का सब से छोटा रास्ता लाल रंग के बृहद्वृत्त मार्ग से है - हरे रंग का रास्ता उस से छोटा लगता है लेकिन वास्तव में है नहीं
यदि काग़ज़ पर पृथ्वी का मानचित्र देखा जाए और एक स्थान से दूसरे स्थान के बीच एक सीधी रेखा खींच दी जाए तो लगता है के उड़ कर जाने के लिए यही रास्ता सबसे छोटा पड़ेगा। लेकिन गोले की ज्यामिति के कारण ऐसा नहीं है। पृथ्वी पर दो स्थानों के बीच उड़ान भरने का सबसे छोटा रास्ता वह होता है जो उन दोनों जगहों से गुजरने वाले बृहद्वृत्त पर हो। यही बृहद्वृत्त मार्ग और "सीधे मार्ग" को काग़ज़ पर देखा जाए तो "सीधा मार्ग" छोटा लगता है, लेकिन अगर गोले पर देखे तो बृहत वृत्त मार्ग छोटा होता है। ऐसा इसलिए हैं के पृथ्वी की सतह एक गोले पर है और जहाज़ को उसके साथ-साथ चलना होता है - वह ज़मीन के अन्दर घुसकर एक स्थान से दूसरे स्थान नहीं जा सकता।

 खगोलशास्त्र में बृहद्वृत्त 
खगोलशास्त्र में खगोलीय क्षितिज, खगोलीय मध्य रेखा और सूर्यपथ तीनों खगोलीय गोले पर बने बृहत वृत्त होते हैं।

 इन्हें भी देखें 
 वृत्त
 गोला
 गोलीय ज्यामिति
 गोलीय त्रिकोणमिति

श्रेणी:ज्यामिति
श्रेणी:हिन्दी विकि डीवीडी परियोजना
200
बड़ी संख्याओं के प्रयोग का इतिहास भी काफी पुराना है। विभिन्न संस्कृतियों ने परम्परागत रूप से बड़ी संख्याओं के नामकरण के लिए को अलग-अलग पद्धति अपनायी। इसके अलावा अलग-अलग संस्कृतियों में कितनी बड़ी संख्याओं का प्रयोग हुआ, ये सीमाएंम् भी भिन्न भिन्न हैं। 

 प्राचीन भारत में वृहत् संख्याएँ
प्राचीन भारत में बृहत् संख्याओं के बारे में विशेष रुचि देखने को मिलती है और इसका कारण उनके धार्मिक विचार थे। उदाहरण के लिए वैदिक साहित्य में १० की ६२ घात तक की संख्याओं के लिए अलग-अलग नाम प्राप्त होते हैं। यहाँ तक कि यजुर्वेद में 'अनन्त' (पूर्ण) की चर्चा है। इसमें कहा गया है कि यदि 'पूर्ण' से 'पूर्ण' घटाया जाया तो भी 'पूर्ण' ही शेष रहता है।

ईसापूर्व ५वीं शताब्दी में भारत में प्रयोग किये जानी कुछ बड़ी संख्याओं की सूची नीचे दी गयी है- ( :     ,  422423 देखें):
 लक्ष 105
 कोटि 107
 अयुत 109
 नियुत 1013
 पकोटि 1014
 विवारा 1015
 क्षोभ्या 1017
 विवाह 1019
 कोटिप्पकोटि 1021
 बहुल 1023
 नागाबाला 1025
 नाहूटा 1028
 तीतलम्भा 1029
  (व्यवस्थानापज्नापति) 1031
  (हेतुहीला) 1033
  (निन्नाहुता) 1035
  (हेत्विन्द्रिय) 1037
  (समाप्तलम्भ) 1039
  (गनानागती) 1041
  (अक्खोबिनि) 1042
  (निरावाद्य) 1043
  (मुद्राबाला) 1045
  (सर्वबाला) 1047
  (बिंदु  बिन्दु) 1049
  (सर्वज्ञ) 1051
  (विभुतन्गमा) 1053
  (अब्बुद) 1056
  (निर्बुद्ध) 1063
  (अहाहा) 1070
  (अबाबा). 1077
  (अटाटा) 1084
  (सोगान्घीक) 1091
  (उप्पल) 1098
  (कुमुद) 10105
  (पुन्डरीक) 10112
  (पद्म) 10119
  (कथन) 10126
  (महाकथन) 10133
  (असंख्येय) 10140
  (ध्वजाग्रनिशमनी) 10421
  (बोधिसत्व  बोधिसत्त) 1037218383881977644441306597687849648128
  (ललितातुलनातारासूत्र) 10200
  (मत्स्य) 10600
  (कूर्म) 102000
  (वराह) 103600
  (नरसिम्हा) 104800
  (वामन) 105800
  (परशुराम) 106000
  (राम) 106800
  (कृष्णराज) 10
  (कल्कि) 108000
  (बलराम) 109800
  (दशावतार) 1010000
  (भागवतपुराण) 1018000
  (अवतांशकासूत्र) 1030000
  (महादेव) 1050000
  (प्रजापति) 1060000
  (ज्योतिबा) 1080000

श्रेणी:संख्या
श्रेणी:गणित का इतिहास
बृहत्कथा गुणाढ्य द्वारा पैशाची भाषा में रचित महाकाव्य है। 'वृहत्कथा' का शाब्दिक अर्थ है - 'लम्बी कथा'। इसमें एक लाख श्लोक हैं। इसमें पाण्डववंश के वत्सराज के पुत्र नरवाहनदत्त का चरित (कथा) वर्णित है। इसका मूल रूप प्राप्त नहीं होता किन्तु यह कथासरित्सागर, बृहत्कथामंजरी तथा बृहत्कथाश्लोकसंग्रहः आदि संस्कृत ग्रंथों में रूपान्तरित रूप में विद्यमान है। पंचतंत्र, हितोपदेश, वेतालपंचविंशति आदि कथाएँ सम्भवतः इसी से ली गयी हैं।

 परिचय 
मूल बृहत्कथा वररुचि ने काणभूति से कही और काणभूति ने गुणाढ्य से। इससे व्यक्ति होता है कि यह कथा वररुचि के मस्तिष्क का आविष्कार है, जो संभवतः उसने संक्षिप्त रूप से संस्कृति में कही थी; क्योंकि उदयन की कथा उसकी जन्मभूमि में किवदन्तियों के रूप में प्रचलित रही होगी। उसी मूल उपाख्यान को क्रमशः काणभूति और गुणाढय ने प्राकृत पैशाची भाषाओं में विस्तावूर्वक लिखा। महाकवि क्षेमेन्द्र ने उसे बृहत्कथा-मंजरी नाम से, संक्षिप्त रूप से, संस्कृत में लिखा। फिर काश्मीरराज अनंतदेव के राज्य-काल में कथा-सरित्सागर की रचना हुई। इस उपाख्यान को भारतीयों ने बहुत आदर दिया और वत्सराज उदयन कई नाटकों और उपाख्यानों में नायक बनाए गए। स्वप्न-वासवदत्ता, प्रतिज्ञायौगंधरायण और रत्नावली में इन्हीं का वर्णन है। हर्षचरित में लिखा हैनागवनविहारशीलं च माया मतंगांगान्निर्गता महासेनसैनिका वत्सपतिं न्ययशिंषु:। मेघदूत ने भी प्राप्यावंतीनुदयनकथाकोविदग्रामवृद्धान् और प्रद्योतस्य प्रियदुहितरं वत्स-राजोत्र जहे इत्यादि है। इससे इस कथा की सर्वलोकप्रियता समझी जा सकती है।

वररुचि ने इस उपाख्यानमाला को सम्भवतः 350 ई. पूर्व लिखा होगा। फिर भी सातवाहन नामक आंध्र-नरपति के राजपंडित गुणाढय ने इसे बृहत्कथा नाम से ईसा की पहली शताब्दी में लिखा। इस कथा का नायक नरवाहनदत्त इसी उदयन का पुत्र था।

 इन्हें भी देखें 
 कथासरित्सागर
 कादम्बरी
गुणाढ्य
पैशाची भाषा

 सन्दर्भ 

श्रेणी:प्राकृत साहित्य
श्रेणी:पैशाची साहित्य
श्रेणी:महाकाव्य
बृहत्कथामंजरी क्षेमेन्द्र द्वारा रचित प्रसिद्ध संस्कृत ग्रन्थ है। यह बृहत्कथा का अत्यंत रोचक तथा सरस संक्षेप हैं।

ग्रंथ लंबकों में विभक्त है, जिसमें प्रथम लंबक कथापीठ, द्वितीय लंबक 'कथामुख', तृतीय 'लावणक', चतुर्थ लंबक नरवाहनदत्त का जन्म, पंंचम चतुर्दारिका, षष्ठ सूर्यप्रभा, सप्तम् मदनमंचुका, अष्टम वेला, नवम् शशांकवती, दशम् विषमशील, एकादश मदिरावती, द्वादश पद्मावती, त्रयोदश पंच, चतुर्दश रत्नप्रभा, पंचदश अलंकारवती, षष्ठदश शक्तियशस्, सप्तदश महाभिषेक, अष्टदश सुरतमंजरी है.

इन्हें भी देखें
क्षेमेन्द्र

श्रेणी:संस्कृत ग्रन्थ
बृहत्कथाश्लोकसंग्रहः पुस्तक की रचना बुधस्वामी के द्वारा संस्कृत में की गई है। यह गुणाढ्य द्वारा पैशाची भाषा में लिखित बड्डकहा (संस्कृत: बृहत्कथा) पर आधारित ग्रंथ है। ध्यातव्य है कि बृहत्कथा अपने मूल रूप में अब अप्राप्य है और इसकी कथाओं का रूपांतरण कथासरित्सागर, बृहत्कथामंजरी तथा बृहत्कथाश्लोकसंग्रहः में विद्यमान है। इसकी एक प्रति नेपाल में प्राप्त हुई थी जिस पर आधारित विवेचन उपलब्ध है।

 सन्दर्भ 

श्रेणी:संस्कृत ग्रन्थ
बृहत्कृष्णशिश्न या बड़ा काला शिश्न, एक यौन कठबोली और जातीय रतिचित्रण की शैली है, जो बड़े शिश्न वाले काले पुरुषों पर केन्द्रित है।  "",   ,  ,          (2015), . 124 .  यह विषय विषमकामी और समकामी रतिचित्रण उभय में पाया जाता है।
सन्दर्भ
बड़ा सुन्दा द्वीप समूह, मलय द्वीपसमूह के अंतर्गत आने वाले सुंदा द्वीप समूह का एक भाग है, जिसके अंतर्गत समूह के बड़े द्वीप आते हैं। छोटा सुन्दा द्वीप समूह के साथ मिलकर यह सुंदा द्वीप समूह की रचना करते हैं। 

 प्रशासन 
बड़ा सुन्दा द्वीप समूह के अधिकतर द्वीप इंडोनेशिया का हिस्सा हैं। हालांकि, बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। इस द्वीप पर ब्रुनेई का अधिकतर भाग, इंडोनेशिया के चार राज्य क्रमश: मध्य कालिमंतान, पूर्व कालिमंतान, पश्चिम कालिमंतान और दक्षिण कालिमंतान; और मलेशियाई राज्य सबाह और सारावाक स्थित हैं।

 द्वीपों की सूची 
पश्चिम से पूर्व
 सुमात्रा
 जावा
 बोर्नियो
 सुलावेसी:..-9070346-           
छोटे आसन्न द्वीप भी शामिल हैं।

 सन्दर्भ 


श्रेणी:इण्डोनेशिया के द्वीपसमूह
श्रेणी:ब्रुनेई के द्वीप
श्रेणी:मलेशिया के द्वीप
वृहत्त्रयी से तात्पर्य आयुर्वेद के तीन महान ग्रंथों के समूह से है। ये तीन ग्रंथ हैं-

 चरकसंहिता
 सुश्रुतसंहिता
 अष्टांगहृदयम (वाग्भटकृत)

किन्तु संस्कृत काव्य में बृहत्त्रयी से तात्पर्य किरातार्जुनीयम्, शिशुपालवध एवं नैषधीयचरित से है, और आज के समय मे यही अर्थ प्रसिद्धि पाए हुए हैं।

 इन्हें भी देखें
बृहतत्रयी (संस्कृत महाकाव्य) - बृहत्त्रयी के अन्तर्गत तीन महाकाव्य आते हैं - "किरातार्जुनीय", "शिशुपालवध" और "नैषधीयचरित"।
 संस्कृत वृहत् गद्य त्रय ग्रंथ -- वासवदत्ता, कादंबरी और दशकुमारचरित

 बाहरी कड़ियाँ 
   . . ,      , , 19992002.

श्रेणी:आयुर्वेद
श्रेणी:संस्कृत ग्रन्थ
मोहन जोदड़ो का बृहत्स्नानागार 
बृहत्स्नानागार या विशाल स्नानघर सिंधु घाटी सभ्यता के सबसे प्रसिद्ध स्मारकों में से एक है और यह मोहन जोदड़ो में है यह पाकिस्तान के सिंध प्रान्त में है और इसे ३००० ईसापूर्व में बनाया गया था यह मोहन जोदड़ो के दुर्ग में स्थित है ,  (2008).         :       12 .  :  . . 149150.  978-81-317-1120-0.

यह विश्व के सबसे प्राचीनतम स्नानघर है यह 2.43 मीटर गहरा है, इसकी लम्बाई 11.88 मीटर है और चौड़ाई 7.01 मीटर है   ,  ,  .

 सन्दर्भ 

श्रेणी:सिन्धु घाटी सभ्यता
बृहतपिंगल  गुजराती भाषा के विख्यात साहित्यकार रामनारायण पाठक द्वारा रचित एक छंद शास्त्र है जिसके लिये उन्हें सन् 1956 में गुजराती भाषा के लिए मरणोपरांत साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत गुजराती भाषा की पुस्तकें
अंगूठाकार
बृहदांत्रदर्शन ( या ) एक परीक्षण है जिसमें गुदा के रास्ते कैमरा डालकर बृहदांत्र तथा छोटी आंत के दूरस्थ भाग को देखा जाता है। इस प्रक्रिया में सी सी डी कैमरा या फाइबर ऑप्टिक कैमरा प्रयुक्त होता है।

बाहरी कड़ियाँ
कोलोनोस्कोपी के बारे में

श्रेणी:बृहदांत्र
श्रेणी:कैंसर का परीक्षण
बृहदान्त्र, जठरांत्र क्षेत्र तथा पाचन तंत्र का अंतिम भाग है। इस भाग में दीर्घरोम जल को अवशोषित करके बचे हुए अपशिष्ट को मल के रूप में मलाशय में भण्डारित होता है जो मलत्याग द्वारा गुदा मार्ग से बाहर आता है। मल का बहि-क्षेपण गुदा अवरोधिनी नियंत्रित करता है। 

इन्हें भी देखें
क्षुदांत्र (छोटी आँत)

सन्दर्भ

श्रेणी:शरीर के अंग
श्रेणी:पाचन तंत्र
बृहदीश्वर मन्दिर ( ) भारत के अरियलूर ज़िले के गंगैकोण्ड चोलपुरम ऐतिहासिक स्थल पर स्थित शिव जी को समर्पित एक हिन्दू मन्दिर है। यह सन् 1035 में तत्कालीन चोल सम्राट राजेन्द्र चोल प्रथम द्वारा गंगैकोण्ड चोलपुरम को चोल साम्राज्य की राजधानी घोषित करने के अवसर पर स्थापित करा गया था। इसकी रूपरेखा व नाम यहाँ से 70 किमी दक्षिणपश्चिम में तंजावूर के बृहदीश्वर मन्दिर से मिलता-जुलता है। यह मन्दिर तंजावूर के मन्दिर से थोड़ा छोटा लेकिन और भी अधिक महीन कला वाला है।"     ,"    ,  , 2017,  9781787012394" ,   ,"   ,  , 2003,  9788187358145

 इन्हें भी देखें 
 गंगैकोण्ड चोलपुरम
 महान जीवित चोल मंदिर
 चोल साम्राज्य
 राजेन्द्र चोल प्रथम
 अरियलूर ज़िला
 बृहदीश्वर मन्दिर, तंजावूर

 सन्दर्भ 

श्रेणी:भारत के विश्व धरोहर स्थल
श्रेणी:तमिल वास्तुकला
श्रेणी:चोल वास्तुकला
श्रेणी:अरियलूर ज़िले में शिव मन्दिर
श्रेणी:ग्रेनाइट स्थापत्य
300बृहदीश्वर मंदिर का प्रवेश द्वार
बृहदीश्वर (या वृहदीश्वर) मन्दिर या राजराजेश्वरम् तमिलनाडु के तंजौर में स्थित एक हिंदू मंदिर है जो 11वीं सदी के आरम्भ में बनाया गया था। इसे पेरुवुटैयार कोविल भी कहते हैं।  यह मंदिर पूरी तरह से ग्रेनाइट निर्मित है। विश्व में यह अपनी तरह का पहला और एकमात्र मंदिर है जो कि ग्रेनाइट का बना हुआ है। यह अपनी भव्यता, वास्तुशिल्प और केन्द्रीय गुम्बद से लोगों को आकर्षित करता है। इस मंदिर को यूनेस्को ने विश्व धरोहर घोषित किया है।बृहदेश्वर मंदिर- दक्षिण भारत की वास्तुकला की एक भव्य मिसाल

इसका निर्माण 1003-1010 ई. के बीच चोल शासक प्रथम राजराज चोल ने करवाया था। उनके नाम पर इसे राजराजेश्वर मन्दिर का नाम भी दिया जाता है। यह अपने समय के विश्व के विशालतम संरचनाओं में गिना जाता था। इसके तेरह (13) मंजिलें भवन (सभी हिंदू अधिस्थापनाओं में मंजिलो की संख्या विषम होती है।) की ऊँचाई लगभग 66 मीटर है। मंदिर भगवान शिव की आराधना को समर्पित है।

यह कला की प्रत्येक शाखा - वास्तुकला, पाषाण व ताम्र में शिल्पांकन, प्रतिमा विज्ञान, चित्रांकन, नृत्य, संगीत, आभूषण एवं उत्कीर्णकला का भंडार है। यह मंदिर उत्कीर्ण संस्कृत व तमिल पुरालेख सुलेखों का उत्कृष्ट उदाहरण है। इस मंदिर के निर्माण कला की एक विशेषता यह है कि इसके गुंबद की परछाई पृथ्वी पर नहीं पड़ती। शिखर पर स्वर्णकलश स्थित है। जिस पाषाण पर यह कलश स्थित है, अनुमानत: उसका भार 2200 मन (88 टन) है और यह एक ही पाषाण से बना है। मंदिर में स्थापित विशाल, भव्य शिवलिंग को देखने पर उनका वृहदेश्वर नाम सर्वथा उपयुक्त प्रतीत होता है।

मंदिर में प्रवेश करने पर गोपुरम् के भीतर एक चौकोर मंडप है। वहां चबूतरे पर नन्दी जी विराजमान हैं। नन्दी जी की यह प्रतिमा 6 मीटर लंबी, 2.6 मीटर चौड़ी तथा 3.7 मीटर ऊंची है। भारतवर्ष में एक ही पत्थर से निर्मित नन्दी जी की यह दूसरी सर्वाधिक विशाल प्रतिमा है। तंजौर में अन्य दर्शनीय मंदिर हैं- तिरुवोरिर्युर, गंगैकोंडचोलपुरम तथा दारासुरम्।

छबिदीर्घा

सन्दर्भ

 इन्हें भी देखें 
 मंदिर
 मीनाक्षी मंदिर
 कामाख्या मंदिर
 नवग्रह मंदिर
 चिदंबरम मंदिर

 बाहरी कड़ियाँ 

 वृहदेश्वर मंदिर चोल स्थापत्य कला का उत्कृष्ट नमूना है 
 बृहदेश्वर मंदिर - तंजौर
 वृहदेश्वर मंदिर, तंजावूर
 विश्व विरासत स्थल : बृहदीश्वर चोल मंदिर 
 बृहदेश्वर मन्दिर का इतिहास और रोचक बातें
          1,000            

श्रेणी:तमिल नाडु में हिन्दू मन्दिर
श्रेणी:तंजावूर ज़िले में हिन्दू मंदिर
श्रेणी:शिव मंदिर
श्रेणी:तंजावूर ज़िला
बृहद्देवता संस्कृत में छंदशास्त्र का एक प्राचीन ग्रंथ है। इसके रचयिता शौनक माने जाते हैं।

एक प्राचीन ग्रन्थ है, जिसका रचनाकार शौनक को माना जाता है। 6 वेदांगों के अतिरिक्त वेदों के ऋषि देवता, छन्द पद आदि के विषय में जो ग्रन्थ लिखे गये हैं, उनमें यह एक सर्वश्रेष्ठ, प्रसिद्ध और प्राचीन ग्रन्थ है। इस ग्रन्थ में प्रत्येक देवता का स्वरूप, स्थान तथा वैलक्षण्य का वर्णन किया गया है। महाभारत तथा बृहद्देवता की कुछ कथाओं में साम्य भी दिखाई देता है।श्लोक तथा अध्याय अनुमान है कि ईसा के पूर्व आठवीं शताब्दी में अर्थात् पाणिनी के पूर्व तथा यास्क के बाद इसकी रचना हुई है। मैकडोनल के मतानुसार ये शौनेक पुराणोक्त शौनक से भिन्न है। वैदिक देवताओं के नाम कैसे रखे गये, इसका विचार इसमें हुआ है।
अध्याय एवं श्लोक
इसमें 1200 श्लोक और 8 अध्याय हैं। प्रथम तथा द्वितीय अध्याय में ग्रन्थ की भूमिका है। उसमें प्रत्येक देवता का स्वरूप, स्थान तथा वैलक्षण्य का वर्णन है। भूमिका के अन्त में निपात, अव्यय, सर्वनाम, संज्ञा, समास आदि व्याकरण के विषयों की चर्चा है। यास्क के व्याकरण दृष्टि से अपप्रयोगों पर भी टीकाहै।

देव उल्लेख
आगे के अध्यायों में ऋग्वेद के देवताओं का क्रमश: उल्लेख है। उसमें कुछ कथाएँ भी हैं। जो देवताओं का महत्व प्रकट करती हैं। महाभारत तथा बृहद्देवता की इन कथाओं में साम्य दिखाई देता है। अनेक विद्वानों का मत है कि महाभारत की कथाएँ बृहद्देवता से ली गई हैं। कात्यायन ने अपने सर्वानुक्रमणी तथा सायणचार्य उधृत की हैं। इसमें मधुक, श्वेतकेतु, गालव, यास्क, गार्ग्य आदि अनेक आचार्यों के मत दिये गये हैं। अनेक देवताओं का उल्लेख करने के पश्चात् ये भिन्न-भिन्न देवता एक ही महादेवता के विविध रूप हैं, ऐसी बृहद्देवताकार की धारणा है।भारतीय संस्कृति कोश, भाग-2 प्रकाशक: यूनिवर्सिटी पब्लिकेशन, नई दिल्ली-110002 संपादन: प्रोफ़ेसर देवेन्द्र मिश्र पृष्ठ संख्या: 542 

 सन्दर्भ 

श्रेणी:वेद
बृहद्देशी संगीत से संबन्धित संस्कृत ग्रंथ है। इसके रचयिता मतंग मुनि (६वीं शती) थे। भरतकृत 'नाट्यशास्त्र' के समान यह ग्रंथ भी संगीत के विकास में बहुत महत्त्वपूर्ण है। मतंग मुनि ने इस ग्रंथ में देशी रागों का विवरण दिया है, इसलिए इस ग्रंथ का नाम 'बृहदेशी' है। इसमें नाद के पाँच भेद माने हैं। मतंग ने ग्राम व मूर्च्छना की विस्तृत परिभाषा दी है और ग्राम राग का भी वर्णन किया है। भरतकाल में रागों का अस्तित्व नहीं था। राग का उल्लेख सर्वप्रथम मतंग की 'बृहद्देशी' में उपलब्ध होता है। मतंग ने रागों का वर्गीकरण ग्राम राग' व 'भाषा राग' आदि सात गीतियों में किया है। 

वैदिक, ऋषिप्रोक्त तथा आगम पुराण से प्रवाहित, भारतीय संगीत की त्रिवेणी में सामवेदीय परम्परा से जुड़े आचार्य भरत की शिष्य-प्रशिष्य परम्परा के साथ तत्कालीन संगीत के शास्त्रीय और प्रायोगिक स्वरूप का सर्वांगीण विवेचन करने वाले पाँचवीं-छठी शती के आचार्यो में आचार्य मतंग प्रमुख हैं। समकालीन अन्य परम्पराओं के तुलनात्मक विवेचन में संगीत-शास्त्र के सिद्धान्तों की बृहत चर्चा के साथ मतंग का यह कथन कि जाति-गायन, गीति-गायन, अथवा राग-गायन को नाट्य के विभिन्न अंको में अनेकविध प्रयुक्त करना चाहिये, आज के नाट्य दिग्दर्शकों के लिए विचारणीय बिन्दु हैं।

मतंग के समय में प्रचलित प्रबन्धों में संस्कृत के अलावा तत्कालीन अन्य भाषाओं में गेय रचनाओं का वर्गीकरण तत्कालीन संगीतज्ञों की लोकाभिमुख दृष्टि का परिचायक है। संगीत के सर्वग्राही स्वरूप का प्रतिपादन शारंगदेवकृत संगीतरत्नाकर से पूर्व भी अनेक बार किया गया है।

आचार्य मतंग ने अपने ग्रंथ बृहद्देशी' के देशी-उत्पत्ति-प्रकरण' में नाद की व्याख्या करते हुये बताया है कि नाद के बिना कोई संगीत या संगीत सृजन नहीं।

 न नादेन बिना गीतं, न नादेन बिना स्वराः।
 न नादेन बिना नृतं, तस्मान्नादात्मकं जगत्॥

इस ग्रंथ में उपलब्ध संगीत सामग्री निम्नलिखित है:

1. इसमें राग शब्द का उल्लेख है किंतु रागों के लक्षण नहीं मिलते। 

2. इस ग्रंथ में वैदिक और लौकिक दो प्रकार के संगीत का वर्णन है। 

3. आर्चिक, गाथिक और सामिक आदि सप्त वैदिक स्वरों का उल्लेख किया है।

4. इसमें सात मार्गी और सात देशी स्वरों का वर्णन है। 

5. नारदीय शिक्षा का शास्त्रीय विषय 'सामगान' था। इस समय भक्ति और संगीत से मिली-जुली धार्मिक भावना के संयोग से संगीत का यथेष्ट प्रचार हुआ।

बाहरी कड़ियाँ
 बृहद्देशी (सम्पादक : के सम्भाशिव शास्त्री)
बृहद्देशी (देवनागरी में)
बृहद्देशी (रोमन में)

श्रेणी:संगीत
श्रेणी:संस्कृत ग्रन्थ
बृहद्धर्म पुराण (  : बृहद्धर्म पुराण
श्रेणी:  - 
,  ) एक हिंदू धार्मिक ग्रंथ है, जिसने खुद को (.25.26) 18 उपपुराणों में से अंतिम के रूप में वर्गीकृत किया है। मौजूदा पाठ में तीन खंड (भाग) शामिल हैं: पूर्वखान, मध्यखान और उत्तरखान । असामान्य अर्थ वाले संस्कृत शब्दों के प्रयोग और बंगाल में प्रचलित संस्कृत कहावतों के आधार पर अनेक आधुनिक विद्वानों का मत है कि यह ग्रन्थ बंगाल में लिखा गया था। आधुनिक विद्वान आर सी हाजरा के अनुसार इस ग्रन्थ की रचना 13वीं शताब्दी के उत्तरार्ध में हुई थी।  उन्होंने इसे एक गैर-सांप्रदायिक उपपुराण के रूप में वर्गीकृत किया।
बृहद्बल भारतीय महाकाव्य महाभारत में एक चरित्र है। वह भगवान् राम के एक वंशज थे, वह इक्ष्वाकु राजवंश के अंतर्गत विश्रुतवन्ता के पुत्र के रूप में कोशल राज्य के अंतिम शासक थे। कुरुक्षेत्र युद्ध में बृहद्बल ने कौरवों की ओर से युध्द लड़ा और चक्रव्यूह में अभिमन्यु द्वारा मारा गया था।

 जन्म 
विष्णु पुराण और भागवत पुराण के अनुसार बृहद्बल इक्ष्वाकु वंशज भगवान राम के पुत्र कुश की वंशबेल से थे। माखन झा कृत प्राचीन हिंदू राज्यों का मनुष्य विज्ञान : सभ्यता का एक अध्ययन ,में दावा है कि बृहद्बल राजा राम के बाद पन्द्रहवें राजा थे। बृहद्बल को इक्ष्वाकु वंश का अंतिम शासक माना जाता है। राम और बृहद्बल के बीच में ३१-३२ पीढ़ियों का अंतर था।

 महाभारत में 
महाभारत कोशल के राज्य के शासक के रूप में बृहद्बल का वर्णन करता है। राजसूय यज्ञ के दौरान भीम ने बृहद्बल को वशीभूत किया था, और बाद में दिग्विजय यात्रा के दौरान कर्ण ने बृहद्बल पर विजय प्राप्त करी और इसी कारण उसने कुरुक्षेत्र युद्ध के दौरान कौरवों का साथ दिया। युद्ध के तेरहवें दिन,जब अभिमन्यु (अर्जुन का पुत्र) चक्रव्यूह में प्रवेश करता है तो, अभिमन्यु, बृहद्बल, द्रोण, कृपाचार्य, कर्ण, अश्वत्थामा और कृतवर्मा सहित कौरवों योद्धाओं के साथ लड़ता है। बृहदबला और अभिमन्यु के बीच एक भयंकर युद्ध होता है, जिसमे बृहद्बल अभिमन्यु के प्राणघातक तीर से मारा जाता है।

 इन्हें भी देखें 
 प्राचीन वंशावली

 सन्दर्भ 

श्रेणी:महाभारत के पात्र
श्रेणी:हिन्दू पौराणिक कथाएँ
श्रेणी:अयोध्याकुल
श्रेणी:प्राचीन पौराणिक राजवंश
शतधन्वन का पुत्र बृहद्रथ मौर्य साम्राज्य का अन्तिम शासक था। उसका शासन १८७ ईसापूर्व से १८० ईसापूर्व तक था। वह भी बौद्ध धर्म का अनुयायी था।  उसके अपने ही सेनापति पुष्यमित्र ने बृहद्रथ की हत्या कर दी और एक नए राजवंश का उदय हुआ जिसे शुंग राजवंश कहते हैं। जब बृहद्रथ राजा बना, उस समय मौर्य साम्राज्य की राजधानी पाटलिपुत्र ही थी किन्तु अशोक के समय मौर्य साम्राज्य का जितना विस्तार था उसकी तुलना में बृहद्रथ का साम्राज्य बहुत छोटा हो गया था। "एक महत्वपूर्ण विवरण सिलोनी बौद्ध ग्रंथों द्वारा दिया गया है, जिसमें कहा गया है कि बृहद्रथ ने ग्रीको-बैक्ट्रियन राजा डेमीट्रियस की बेटी, बेरेनिके (पालि ग्रंथों में सुवर्णांकसी) से विवाह किया था।"

पुराणों के अनुसार शतधन्वन के पश्चात बृहद्रथ राजा बना और उसने ७ वर्ष तक राज्य किया। 

बृहद्रथ की हत्या
बृहद्रथ के अपने ही सेनापति पुष्यमित्र शुंग ने १८० ईसापूर्व उसकी हत्या कर दी और स्वयं राजा बन बैठा। मौर्य साम्राज्य का सदा के लिए अन्त हो गया और पुष्यमित्र शुंग वंश का शासन आरम्भ हुआ।  बाणभट्ट द्वारा रचित हर्षचरित के अनुसार, बृहद्रथ के सामने मौर्य सेना का शौर्य के शौर्य का प्रदर्शन करने के बहाने पुष्यमित्र ने बृहद्रथ को मार दिया।, . (1974).      ( 200 ..  320 ..) , :   , .24-5

बृहद्रथ ने कई बौद्ध स्तूपों का पुननिर्माण कराया था, जैसे जैसे सांची और भरहुत के स्तूप।

 सन्दर्भ 

श्रेणी:मौर्य काल
बृहद्रथ () बृहद्रथ वंश के संस्थापक थे, जो हिन्दू धर्मग्रन्थ में वर्णित मगध महाजनपद का सबसे पहला शासक राजवंश था। उन्होंने गंगा नदी के तट पर मगध की स्थापना की, और सत्ता का केंद्र पड़ोसी राज्य चेदि से नव बसे मगध में स्थानांतरित कर दिया। उनके और उनके पुत्र जरासंध के शासनकाल के दौरान, मगध देश की एक प्रमुख शक्ति बन गया। उनकी शशिरेखा नाम की एक बेटी थी जो धृष्टद्युम्न की दूसरी पत्नी थी।

बृहद्रथ रोड़ राजा खंगड़ (जिसे खंगड़ रोड़ के नाम से भी जाना जाता है) और उनकी रानी के पुत्र थे। उनका उल्लेख महाकाव्य महाभारत और पुराणों में मिलता है। बृहद्रथ का नाम ऋग्वेद में भी मिलता है। , .. (1972).     , :   , .102

 सन्दर्भ 

श्रेणी:रोड़ साम्राज्य
श्रेणी:रोड़ साम्राज्य के लोग
अंगूठाकार330330पिक्सेलबृहद्वन्यहंस बुद्धमंदिर के सामने ह्वेनसांग की मूर्ति
बृहद्वन्यहंस बुद्धमंदिर या बड़ा जंगली हंस पॅगोडा (  , अक्षरशः. 'बड़ा हंस पॅगोडा'), दक्षिणी शीआन, शानक्सी, चीन में स्थित एक स्मारकीय बौद्ध पैगोडा है। इसका निर्माण  में हुआ था। इसका निर्माण तांग राजवंश के दौरान में हुआ था और मूल रूप से इसमें पांच मंज़िलें थीं। इसका पुनर्निर्माण ७०४ ईसा पश्चात में सम्राज्ञी वू ज़ेत्यान के शासनकाल के दौरान किया गया था और इसके बाहरी ईंट के अग्रभाग को मिंग राजवंश के दौरान जोड़ा गया था।

इस पगोडा के अनेक कार्यों में से एक गौतम बुद्ध के सूत्रों और मूर्तियों को रखना था जिन्हें सातवीं शताब्दी के बौद्ध भिक्षु, विद्वान, यात्री और अनुवादक ह्वेनसांग भारत से चीन लाए थे। आज, पगोडा की आंतरिक दीवारों पर ७वीं शताब्दी के प्रसिद्ध कलाकार यान लिबेन द्वारा बुद्ध की उत्कीर्ण मूर्तियाँ हैं।

इस पगोडा को २०१४ में "रेशमी मार्गः: चांगआन-तियान्शान गलियारे का मार्ग-जाल" साइट के हिस्से के रूप में, रेशम मार्ग के साथ कई अन्य स्थलों के साथ विश्व धरोहर सूची में जोड़ा गया था।
बृहन्महाराष्ट्र शुगर सिंडिकेट लिमिटेड एक भारतीय चीनी कंपनी है जिसका मुख्यालय पुणे, भारत में है। इसकी स्थापना 21 सितंबर 1934 को उद्योगपति चंद्रशेखर अगाशे ने की थी।

 सन्दर्भ 

श्रेणी:भारतीय कंपनियाँ
बृहन्मुंबई विद्युत आपूर्ति एवं यातायात (बेस्ट) (मराठी: बृहन्मुंबई विद्युतपुरवठा आणि परिवहन उपक्रम  बेस्ट) मुंबई की लोक परिवहन और विद्युत प्रदाय संस्था है। इसकी स्थापना १८७३ में हुई थी। यह भारत का सबसे बड़ा लोक परिवहन बस-सेवा संचालक है। इसकी स्थापना के समय बंबई विद्युत आपूर्ति एवं ट्रामवेज़ कंपनी (बेस्ट) के नाम से बनाया था। यह वाडी बंदर में स्थित एक विद्युत ताप गृह की १९०५ में स्थापना के समय बनाया गया था। यह ट्राम और शहर हेतु विद्युत उत्पादन करता था।

 बाहरी सूत्र 

    बेस्ट का आधिकारिक जालस्थल

श्रेणी:१८७३ की स्थापनाएं
श्रेणी:मुंबई में यातायात
श्रेणी:भारत की बस कंपनियां
श्रेणी:भारत की विद्युत कंपनियां